Veertig foto’s om vandag se jeug te bekyk
(This blog is also available in English. Please read it here.)
Hoe lyk ons jeug veertig jaar ná Sowetodag? Ek het deur my kamera se lens geloer. Wat hier volg is ‘n baie persoonlike blik op die land se toekomstige leiers.
Lenina Parks, ‘n model
Nina Cronjé, student in die sosiale wetenskappe
Lufuno Tshivhase, forensiese wetenskaplike
Jan-Hendrik Pretorius, redenaar
Busi Zwane, redenaar
Abongili Deli, dirigent, saam met Japie Gouw. Lees Abongili se storie hier.
Mahalia Matshete, wynmaker
Cliffordene Norton, uitgewer by LAPA
Valerie March, Mikrobioloog
Marakit. Sy is ‘n Fillipynse vlugteling wat tans in Nederland woon. Sy sing oor ontheemding en die lot van vlugtelinge. Ons het baie vlugtelinge in Suid-Afrika, maar ek mag nie hulle gesigte wys nie. Daarom kies ek hierdie agtienjarige as die gesig van die vlugteling.
Phophi, ’n vriendin en B.Com-student
Whaden Johannes, sanger en ATKV-Crescendo-finalis
My meisiekind, Mashi, onderwysstudent
My seunsmens, Jabu, alreeds ‘n leier
Boomplanters by die Hoërskool Lückhoff; lees die volledige storie hier.
’n Meisie van die Durbanville Kinderhuis, wat naamloos gelaat sal word Daar is baie leiers wat vandaar kom. Ons mag hulle nie altyd wys nie.
’n Jong inwoner van Jamestown. Wie weet hoeveel potensiaal lê opgesluit agter daardie ogies?
‘n Leerder by die Tshiamo Primary School in Vergenoeg, net buite Kimberley. Lees hulle storie hier.
En ‘n meisie van dieselfde skool as die seun hierbo. Hoewel ek hou van die foto, is daar iets wat krap daaraan dat dit al weer die skoolmeisies is wat al weer die rol van skoonmaker oorneem.
Nie alles Maanskyn en rose nie
Inderdaad. Daar is enorme probleme wat vir ons jeug voorlê. Die ATKV sê byvoorbeeld in ’n persverklaring: Ons land het soveel gevorder, die apartheidswetgewing is lank reeds afgeskaf, mnr. Mandela en talle ander kon uit die gevangenisse stap. Hulle kon hande kom vat met mnr. de Klerk en sy gemeenskap. Ons het ‘n versoening beleef waarvan die wêreld vandag nog in vervoering raak. Ons realiteite in 2016 vra egter vir dringende antwoorde.
Kyk hierdie bendelid wat ek – met sy toestemming – in Atlantis afgeneem het. Op sy hand staan THUG – en dit is permanent.
Daar is ook gewoon te veel kinders wat na kinders moet omsien. Wat die rede ook al is.
Sy lig haar vuiste
Die Suid-Afrikaanse jeug van vandag se leefervaring is anders as die jeug van 16 Junie 1976. Hulle raak soms ongeduldig met die voortdurende verwysings na die tyd voor 1994. Hulle wil voortgaan en hulle bydraes tot die land maak los van die blokke van die verlede. Aldus die ATKV.
Ons het dit gesien by die US Woordfees waar jongmense vertonings ontwrig het. Lees meer hier.
Nie alle protes is egter negatief nie.
Hierdie leerders het protes aangeteken by ’n ATKV-geleentheid – en dit baie positief gedoen.
Hulle is van die Hoërskool Monumentpark en hulle protes was goed georganiseerd en ten volle deel van die verrigtinge. Lees die berig hier.
Die ATKV self skep talle geleenthede vir jong mense om te praat. En dan moet die ouer mense stilbly.
By die onlangse algemene jaarvergadering is wegbreeksessies geskep wat deur die jeugtakke gelei is, die ouer garde kon versoek om te praat, en hulle het, maar hulle moes ook luister.
Dit is egter opvallend hoe die jongmense ook kuns gebruik om met die ouer geslag te kommunikeer – en ons uit te daag.
Die Hoër Meisieskool Bloemhof op Stellenbosch het by die ATKV-Tienertoneel gewen met ‘n stuk wat handel oor hulle eie belewenis van skoolgaan.
Randfontein High het die gehoor uitgedaag met ’n brutale stuk oor wat in die tienertronke gebeur. Die spelers van Randfontein High is met staande ovasies begroet deur oud en jonk. Klik hier vir ’n volledige berig.
Hoërskool Noordheuwel by die ATKV-Tienertoneel
“Uit die 52 miljoen Suid-Afrikaners word gesê meer as 20 miljoen is jong mense. Met die uitdagende periode in ons geskiedenis voor ons klink die gevestigde kreet van jongmense nou juis helder: nie oor ons of van ons nie, maar met ons. So sluit die ATKV hulle persverklaring oor 16 Junie 2016 af.
Hoërskool Jan van Riebeeck se multimediavertoning by die ATKV-Tienertoneel.
Nie oor ons of van ons nie, maar met ons.
Luister, sê die jongmense. Selfs hierdie rieldanser in haar tradisionele daag die ouer orde uit. Die jonger dansers verander die riel om te pas by moderne tendense.
Die riel vernuwe en ons jong mense kom as wêreldkampioene terug van Los Angeles af – waar hulle meer as sestig ander lande die loef afgesteek het.
Soos die ATKV ook in hulle verklaring sê: By die ATKV fokus ons op jongmense se ontwikkeling, jeugleierkap en jeug betrokkenheid in kultuur -, taal -, onderwys – en gemeenskapsprojekte. Dis vir ons spesiaal om te kan ervaar hoe jongmense ten spyte van omstandighede leiding neem en wys hoe Suid-Afrika kan saam sing, saam hulle taal uitbou. Hulle doen dit in ‘n nuwe Suid-Afrika met vars benaderings.
Ek sien dit elders ook. Kyk hierdie drie meisies wat ek by die Franschhoek Literêre Fees afgeneem het. Ek plaas hierdie foto omdat hulle hele wese sê: Ons laat ons nie voorsê nie.
Dis nou maar ’n feit. As ek ek iets nie weet nie, vra ek ’n kind.
Hulle het kennis.
En hulle weet hoe om dit te gebruik.
Ek sluit af met ’n paar sportfoto’s.
Dit is nie bekende mense nie, wel. Nog nie.
Hou ons jongmense dop!
Die kursiewe gedeeltes kom verbatim uit ‘n persverklaring van die ATKV. Die volgorde daarvan en interpretasie daarvan is my eie.
← Dutch Courage tussen die Engelse
Forty years later: Forty faces of today’s youth →
0 responses to Veertig foto’s om vandag se jeug te bekyk